Ne dorim o țară mai bună.

Ne dorim condiții decente de muncă, spitale curate și dotate, școli în care copiii noștri să primească educație de calitate.

Ne dorim justiție, echitate și egalitate.

Vrem schimbare, dar aceasta începe cu fiecare dintre noi!

Noi am ales să nu mai stăm deoparte. Am ales să contribuim la schimbarea pe care ne-o dorim în țara noastră, pentru noi și, mai ales, pentru copiii noștri. Am pornit în martie 2017 cu câțiva voluntari și ideea că trebuie să-i susținem împreună pe cei care pot aduce schimbarea în bine. În doar trei luni am devenit primul fond civic din România.